# **DECIZIA ETAPEI DE ÎNCADRARE**

## Nr. 88 din 23.09.2019

Revizuită la data de draft15.06.2020

Ca urmare a notificării de modificare a proiectului adresată de **VAKARIA ERNŐ**, cu domiciliul în com. Lăzarea nr.976, jud. Harghita, înregistrată la APM Harghita cu nr.2009/03.03.2020,completată la nr.4409/04.06.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de **19.05.2020**, că proiectul **„Construire sală de evenimente, anexă pentru centrala termică și zonă de agrement”** propus a fi amplasat în jud. Harghita, com. Lăzarea, sat Ghiduţ nr.1469

- nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. b);

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Terenul are o suprafaţă totală de 22.396 mp, pe care există o casă de locuit de 93 mp , un şopron şi două grajduri de 125,00 mp.

Proiectul propune construirea unei săli de evenimente cu P+E nivele, cu suprafaţa construită de 1008,93 mp, o centrală termică cu suprafaţa construită de 105 mp,o terasă exterioară cu o suprafaţă construită de 112 mp și 6 lacuri artificiale/bazine piscicole amenajate în zona centrală a terenului.

|  |  |  |  |
| --- | --- | --- | --- |
| **Bazin** | **Suprafață (mp)** | **Adâncime medie (m)** | **Volum (mc)** |
| 1. | 603 | 1,8 | 1085,4 |
| 2. | 219 | 1,8 | 394,2 |
| 3. | 207 | 1,8 | 372,6 |
| 4. | 739 | 1,8 | 1330,2 |
| 5. | 664 | 1,8 | 1195,2 |
| 6. | 1135 | 1,8 | 2043,0 |
| **Total** | **3567,0** |  | **6420,6** |

Cele 6 bazine vor fi interconectate între ele prin conducte PVC Dn160. Fiecare bazin va fi prevăzut cu conductă de evacuare de preaplin PVC Dn160-în pr. Ghiduț.

Capacitatea sălii de evenimente va fi de 270 persoane, capacitatea restaurantului de 90 de persoane.

Pentru parcare se vor realiza 12 locuri de parcare amenajate , lângă sala de evenimente. **Utilităţile:**

Alimentarea cu apă a obiectivului se realizează din sistemul de alimentare cu apă a comunei Lăzarea.

Alimentarea cu apă a bazinelor se va realiza din sursa de apă de suprafață, pr. Ghiduț, prin intermediul a două conducte PVC Dn1600 mm, poziționate sub nivelul apei (coordonate STEREO: X-586861,37, Y-540786,48). Apa captată va fi utilizată pentru umplerea bazinelor piscicole : Q=6420,60 mc și primenire: Q=86,40 mc/zi.

Apele uzate menajere vor fi colectate şi evacuate în reţeaua de canalizare menajeră al comunei Lăzarea.

Fiecare bazin va fi prevăzut cu conductă de evacuare de preaplin PVC Dn160-în pr. Ghiduț.

Încălzirea va fi asigurată de un cazan pe combustibil solid, amplasat în clădirea separată a centralei termice.Agentul termic va fi apa caldă cu temperatura maximă de 60/80 Co

* Organizarea de șantier va fi desfășurată integral în interiorul amplasamentului.

Conform Avizului de amplasament nr.1 din 11.04.2019 emisă de ANAR , amplasamentul se situează în zona inundabilă al pr. Ghiduţ.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****: cu construcţiile se vor ocupa o suprafaţă de 1225,37 mp teren cu destinaţie de curţi şi construcţii. Apa captată pentru umplerea bazinelor cu Q=6420,6 mc va fi evacuat în pr. Ghiduț, prin conductele de prea plin din fiecare bazin.*

***d) producţia de deşeuri:*** În faza de construcţie pot fi generate următoarele tipuri de deşeuri:

* deşeuri municipale amestecate: cod 20 03 01: cca. 130 kg/lună ( de la 30 persoane)
* deşeurile de construcţii rezultate în perioada de construcţie vor fi colectate în sistem selectiv şi transportate de pe amplasament de către o firmă specializată

în timpul exploatării: deşeurile menajere municipale generate de activitate va fi preluat de operatorul de salubrizare pe bază de contract

***e) poluarea și alte efecte nocive***:

***1.emisii în aer****- în faza de construire-*principale operaţii executate generatoare de praf sunt: : excavare - încărcare materiale în auto - descărcarea materialelor din care rezultă pulberi *-în timpul exploatării –*gazele de ardere de la centrala termică vor fi evacuate printr-un coş de fum

***2. emisii în apă:****-în faza de construire -.* Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea căminelor de apă pluvială pot conduce la producerea unor deversări accidentale în acestea. La executia lucrării se vor evita scurgerile de produse petroliere din maşinile şi utilajele specifice şantierului. În cazul producerii unor incidente de acest fel, se vor utiliza substanţe neutralizante;

*-în timpul exploatării-* apele uzate menajere vor fi evacuate în reţeaua de canalizare al comunei Lăzarea;

*-Evacuarea apei din bazine se va realiza în pr. Ghiduț, prin conductele de prea plin din fiecare bazin*

***3.emisii în sol****:- în faza de construire* sursă de poluare a solului pot rezultadin circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.

*-în timpul exploatării :-*Nu este cazul, având în vedere că parcarea va avea o platformă impermeabilizată

***4.zgomot****:-**în faza de construire -*sursa principală de zgomot şi vibraţii este reprezentată de circulaţia mijloacelor de transport şi a utilajelor de construcţie*.*

*-în faza de exploatare-*sursa principală de zgomot este reprezentată de oragnizarea de evenimente. În cazul depăşirii nivelului de zgomot prevăzut prin STAS 10009/2017 se vor monta panouri fonoabsorbante între unitate şi zona protejată *.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul comunei Lăzarea zona de servicii constituită *conform Certificatului de urbanism nr. 20/14.05.2018 emis de Comuna Lăzarea.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.La amplasarea construcțiilor de pe malul stâng al pr. Ghiduț, se va respecta zona de protecție în lungul cursului de apă de min. 5 m*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanţă de cc 30 m faţă de limita sitului Natura 2000 ROSPA 0033-Depresiunea şi Munţii Giurgeului*.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul comunei Lăzarea*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-mică*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin refacerea amplasamentelor afectate temporar*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III Motivele pe baza cărora s-a stabilit neefectuarea evaluării impactului asupra corpurilor de apă**

-Conform Adresei nr.17663/LMZ/364D/13.09.2019 emisă de ABA Mureș proiectul nu aduce atingere corpurilor de apă de suprafață/subteran

-S-a emis Avizul de gospodărire a apelor nr.91/25.09.2019 de către ABA Mureș-SGA Mureș

**Condiţiile de realizare a proiectului:**

a.Se va respecta prevederile Avizului de amplasament nr.1/11.04.2019 respectiv a Avizului de Gospodărire a Apelor nr.91/25.09.2019 emise de ABA Mureș, SGA Mureș

b.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Regimul de exploatare al bazinelor piscicole se va adapta la regimul debitelor naturale pe pr. Ghiduț, astfel încât în permanență, în aval de captare, în albia pârâului să fie regăsit un debit minim egal cu cel de servitute de 0,028 mc/s.

g. În cazul în care veţi desfăşura o activitate conform anexei nr.1 al Ordinului MMDD nr.1798/2007, aveţi obligaţia de a solicita şi obţine autorizaţie de mediu.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. BOTH Enikő geogr. MIHÁLY István